Συγγνώμη, είπατε ότι η Γκρέις έριξε κάτι στο ποτό του Έντγκαρ χθες βράδυ;
Ζόι, ποια είναι αυτή η γυναίκα;
Η ντετέκτιβ Ντάνερ.
Βοήθησε να απαλλαγεί ο Ανίκ όταν κατηγορήθηκε για τον φόνο του Χαβιέρ.
- Ψευδώς. - Σωστά.
Μπορεί να βοηθήσει.
Νόμιζα ότι είπαμε όχι αστυνομία ακόμη.
Μη σκας, γαλανομάτη. Δεν είμαι αστυνομία πια.
Μου είπε ο Ανίκ να έρθω
και να ερευνήσω διακριτικά κάποια πράγματα προτού έρθουν οι μπασκίνες.
"Μπασκίνες";
Κοιτάξτε, οι γάμοι αναμοχλεύουν περίπλοκα συναισθήματα.
Περί αγάπης, περί χρημάτων. Οικογένειας.
Κι αυτά τα συναισθήματα μας κάνουν να κάνουμε ασυνήθιστα πράγματα.
Ακόμη και φόνο.
Λοιπόν, θα ήθελα να μιλήσω με όλους εδώ
και ν' ακούσω τις εκδοχές σας για τα γεγονότα του σαββατοκύριακου.
Μ' αρέσει να το αποκαλώ "ταινία του μυαλού σας".
Πρωταγωνιστούμε στη δική μας ταινία.
Γιατί της είπες ότι η Γκρέις έριξε κάτι στο ποτό του;
Γιατί το έκανε. Την είδα.
Μα φέραμε την Ντάνερ για να αποδείξουμε ότι δεν το έκανε η Γκρέις, σωστά;
Σωστά.
- Συμφωνούμε; - Συμφωνούμε.
Εντάξει. Γκρέις, θα ξεκινήσω μ' εσένα.
Για να το ξεκαθαρίσουμε.
Θέλω οπωσδήποτε να απαλλάξεις την Γκρέις.
Εννοείς ότι θες να ανακαλύψω τον πραγματικό δολοφόνο;
Ακριβώς. Εντάξει. Οπότε, συμφωνούμε.
Για στάκα.
- Τι έγινε; - Θα έρθεις μέσα, αγόρι γρίφε.
- Αλήθεια; - Μαζί λύσαμε την υπόθεση του Χαβιέρ.
Είμαστε συνεργάτες.
Βασικά... Αν πιστεύεις ότι θα φανώ χρήσιμος.
- Έλα. - Ναι.
Να ξεκινήσω εκφράζοντας τα συλλυπητήριά μου.
Αλλά, Θεέ μου, οι φωτογραφίες του γάμου θα τα σπάνε!
Δες εδώ τι ωραίο που σου είναι το νυφικό, κοπελιά. Σου ήρθε γάντι!
Σας ευχαριστώ.
Ξέρετε ότι είναι βίντατζ; Μόνη μου το έφτιαξα.
Κι εμένα μ' αρέσει.
Κοιτάξτε, δεν σκότωσα τον άντρα μου, εντάξει;
Δεν δηλητηρίασα το ποτό του.
- Εγώ απλώς... - Τοκ τοκ!
Ήθελα μόνο να φέρω αυτό, γιατί η Γκρέις είναι λίγο κρυουλιάρα.
Θα το αφήσω εδώ.
Εκτός αν θέλεις να μείνω.
- Εσύ θες να μείνεις. - Θέλω, βασικά.
- Δεν πειράζει, έτσι; Να μείνω; - Νομίζω.
Χίλιοι καλοί χωράνε και λοιπά.
Λοιπόν, Γκρέις, πώς γνωριστήκατε εσείς οι δυο;
Ήταν πρόσφατο, σωστά;
Γνωριστήκαμε πριν έξι μήνες.
Μόλις είχα χωρίσει μ' έναν τύπο που... Μου έκλεβε τα εσώρουχα.
- Ο Τράβις ήταν, έτσι; - Παραδόξως, όχι, βασικά.
Ναι. Βασικά, η Γκρέις πάντα ήταν άτυχη στον έρωτα.
Όχι, μ' αρέσει να είμαι ερωτευμένη. Απλώς ποτέ δεν βρήκα τον κατάλληλο.
Μέχρι που γνώρισα τον Έντγκαρ.
Είναι ο τύπος μου.
Όμορφος σαν νεαρό αγόρι, λίγο παράξενος.
ΓΚΡΕΪΣ
Ήμουν στη δουλειά. Έχω μια αντικερί.
Βασικά, όχι μαγαζί. Έναν χώρο μέσα σ' έναν ευρύτερο συνεταιρισμό.
Τέλος πάντων, αναπαλαίωνα μια πανέμορφη κούκλα του 19ου αιώνα, όταν...
Καλησπέρα, κυρία. Αναζητούσα...
Ζητώ συγγνώμη, κύριε. Δεν περίμενα να δω μια σαύρα.
Εγώ ζητώ συγγνώμη.
Δεν περίμενα μια κραυγή.
Έχω έρθει να πληροφορηθώ για μια βίντατζ γραφομηχανή.
Α, ναι.
Αν επιτρέπεται, είναι για εσάς ή για τη συντροφιά σας;
Για τη Ροξάνα;
Όχι, δεν θα της ήταν τόσο χρήσιμη μια γραφομηχανή.
Προτιμά την καλλιγραφία;
Κάνατε ένα χωρατό.
Μου αρέσουν τα χωρατά.
Ήταν αμήχανος, αλλά είχε κάτι αφοπλιστικό επάνω του.
Αν δεν γίνομαι αδιάκριτη, τι σκοπεύετε να την κάνετε;
Είναι δώρο για την αγαπημένη μου αδελφή, η οποία έχει αδυναμία σε καθετί αλλοτινό.
Ναι.
Ενώ εγώ εστιάζω πιο πολύ στα μελλούμενα. Τεχνολογία και τα τοιαύτα.
Αυτό το έργο τέχνης έχει μεγαλύτερη αξία από οτιδήποτε με οθόνη.
Είστε Άμις ή απλώς απεχθάνεστε τις ανέσεις;
Μα δείτε τη.
Ο τρόπος που σου μιλά.
Σε παροτρύνει καθώς γράφεις την επόμενη σπουδαία νουβέλα σου ή...
ή επιστολή στην αληθινή σου αγάπη.
Και εφόσον τελειώσεις,
τραβάς τη σελίδα...
όπως μόλις τράβηξες τις λέξεις από την καρδιά σου, και την κρατάς...
στα χέρια σου.
Φοβούμαι πως έχω δουλειές.
Θα καταβάλω το αντίτιμο και θα πηγαίνω.
Αντιλαμβάνομαι πως ίσως είναι πολύ θρασύ,
μα θα ήθελα να σας ζητήσω να με συνοδεύσετε
στους εορτασμούς για τα γενέθλια της αδελφής μου αύριο το βράδυ.
Βλέπετε, η σαύρα μου σας συμπάθησε
και δεν θα ήθελα να την απογοητεύσω.
Κι εγώ δεν θα το ήθελα αυτό.
Λοιπόν...
Ήταν τόσο απροσδόκητο.
Μα ήξερα για εκείνον μόνο ένα όνομα στην πιστωτική.
Ο κύριος Έντγκαρ Μίνοους και καλεσμένη.
Δεν έχω ξαναπάει σε τέτοιο πάρτι.
- Εμάς δείχνουν οι κυρίες; - Φοβάμαι πως ναι.
Ποιος είστε ακριβώς;
Δεν με γκουγκλάρατε;
Και γιατί, παρακαλώ, να το κάνω αυτό;
Πόσο σαγηνευτικά αλλόκοτη κορασίδα είστε.
Με συγχωρείτε. Γκρέις, συγγνώμη, ξέρω ότι συζητάτε,
αλλά χαίρομαι πάρα πολύ για τη γνωριμία σου!
Θα γίνουμε οι καλύτερες φίλες!
Θα είσαι η αδελφή του Έντγκαρ!
- Υιοθετημένη. - Υιοθετημένη.
- Ναι. Έλα μαζί μου. - Εντάξει.
Εσείς οι δυο έχετε προκαλέσει μεγάλο σάλο.
Τα κοσμικά της Περιστασιακής Σχέσης,
ανακήρυξαν τον Έντγκαρ ως τον πιο περιζήτητο εργένη του Σίλικον Βάλεϊ.
Δηλαδή, εκείνες που ψιθυρίζουν με ζηλεύουν;
Έχουν πάθει κυριολεκτικά κρίση. Συγγνώμη;
Ας μην τις απογοητεύσουμε, τότε.
Ναι.
Πιο Περιζήτητε Εργένη του Σίλικον Βάλεϊ.
Θα μου χαρίσεις έναν χορό;
Όχι, δεν χορεύω.
Την τελευταία φορά που χόρεψα δημοσίως,
ένας ιερέας με χαρακτήρισε ως πνεύμα και μου συνέστησε εξορκισμό.
Νιώθω πολύ άβολα με την παραμικρή δημόσια προσοχή
- και ήδη έχω λάβει μεγάλη δόση. - Μάλιστα.
Έχω μια ιδέα.
Πάμε κατευθείαν προς τον χορό.
Ορίστε. Δες, δεν είναι ψυχή εδώ.
Ήρθε η ώρα να επιδοθούμε σε έναν χορό.
Δεν έχω γνωρίσει άλλη σαν εσένα.
Παρομοίως.
Σε ποιον χορό να συμμετάσχουμε;
Μήπως στον χορό της Άγαμης Γυναίκας;
Ή ίσως του Μικρού Στρατιώτη;
Ή ίσως
θα μπορούσα να σου δείξω κάτι πιο μοντέρνο.
Γκρέις, δεν νομίζω ότι το σώμα μου μπορεί να κάνει τίποτα απ' όλα αυτά.
Και η Ροξάνα απολαμβάνει τον χορό, αλλά μόνο ως θεατής.
Τότε, πρέπει να της προσφέρουμε θέαμα.
Έλα μου δω.
Το κόλπο είναι να μην το σκέφτεσαι και πολύ.
Απλώς κάνε ό,τι θέλει το κορμί σου.
Ναι.
Πολύ όμορφα.
- Ναι. - Ναι.
- Γκρέις. - Ναι.
Ποια είσαι;
Με έφερες στα πρόθυρα της περιστροφής!
- Τι ωραία! - Θαυμάσια!
Νιώθω ως άλλος αλητήριος!
- Πιάσε το χέρι μου. - Ναι!
Δεν συνηθίζω να κάνω πράγματα που δεν θέλω.
Νομίζω πως είναι κάτι που έχουμε κοινό.
Γαμώτο. Ναι.
Συγγνώμη για τη διακοπή.
Πρέπει να επιληφθείτε ενός επείγοντος ζητήματος.
Πρέπει να πηγαίνω.
Ροξάνα.
Ποτέ δεν τον έχω ξαναδεί έτσι.
Τον έχετε μαγέψει.
Φυσικά, τον γκούγκλαρα αμέσως μόλις γύρισα.
Έντγκαρ Μίνοους, τιτάνας της τεχνολογίας.
Και ξαφνικά, έγινα κομμάτι του κόσμου του.
Πρότεινε μέχρι να με γνωρίσει στη μητέρα του.
Με προειδοποίησε πως ίσως ήταν δύστροπη.
Ζητώ συγγνώμη για την αργοπορία, μητέρα.
Ο οδηγός ήταν υπό την επήρεια αντιβηχικού και μπερδευόταν.
Ώστε αυτή είναι η κοπέλα η οποία έχει γοητεύσει τόσο πολύ τον γιο μου.
Χαίρω πολύ, Γκέιλ.
Γκρέις με λένε.
Τι μου είπες;
Σας είπα ότι τη λένε Γκρέις. Γιατί λέτε κάτι άλλο;
Διότι μια γυναίκα της τάξεώς της μοιάζει περισσότερο με Γκέιλ.
Το Γκρέις είναι ταιριαστό για κάποια με την ομορφιά της, το ανάλαφρο χιούμορ,
το πάθος της για καθετί σ' αυτήν τη ζωή.
Ζητώ συγγνώμη.
Μετά τον χαμό του πατέρα, η μητέρα μπερδεύεται εύκολα.
Δεν μπερδεύομαι, και σίγουρα όχι εύκολα.
Επίσης, δεν μπερδεύομαι.
Ορίστε.
Ζητώ συγγνώμη.
Οι σύντροφοί μου συνήθως φοβούνται τις μητέρες τους,
αλλά έτσι όπως με υπερασπίστηκε ο Έντγκαρ, ξετρελάθηκα.
Δες, πάνω από 40 ρώγες σταφύλι.
Φυσικά, συχνά είχε δουλειά.
ΜΙΝΟΟΥΣ
Μα όταν δεν ήταν εκείνος εκεί, έκανα παρέα με τη Χάνα.
Ήταν όλα τόσο υπέροχα.
Γκρέις, θέλω να...
Όχι!
Όχι, Γκρέις!
Τι κάνεις; Θα μουσκέψουμε!
Γκρέις.
Αυτούς τους τελευταίους μήνες, με έχεις καθηλώσει.
Το Περιστασιακή Σχέση ετοιμάζει νέα λίστα για τον Πιο Περιζήτητο Εργένη
και θα ήθελα πάρα πολύ να μη συμπεριλαμβάνομαι.
Δεν καταλαβαίνω.
Θα με παντρευτείς;
Να υποθέσω ότι αυτό θα πει ναι;
Δεν ήθελε παρατεταμένο αρραβώνα, οπότε αρχίσαμε τα σχέδια γρήγορα.
Μα με τις οικογένειές μας από διαφορετικούς κόσμους, υπήρχε ένταση.
Αυτό δείχνει λαχταριστό.
Αυτό είναι ποτπουρί.
Α, μπον απετίτ.
Γκρέις, φοβάμαι πως εγώ διαρκώς αποσπώ τον μνηστήρα σας.
Έντγκαρ, το τζετ σου σε περιμένει.
Εννοεί ότι με απομακρύνει. Τίποτα πρόστυχο.
Πράγματι.
Θα λείψω μερικές εβδομάδες. Ιδού το δρομολόγιό μου.
Σας εμπιστεύομαι όλους ανεπιφύλακτα.
ΔΡΟΜΟΛΟΓΙΟ
Πολύ καλά. Ο γιος μου θα ήθελε τον γάμο εδώ στον αμπελώνα.
Θα είναι το γεγονός της σεζόν.
Δεν θα υπολογίσουμε έξοδα.
Ας επαναχρησιμοποιήσουμε τις ανθοσυνθέσεις από το δείπνο της πρόβας.
Θαυμάσια ιδέα.
Δεν επαναχρησιμοποιούμε και το κρασί;
Μπορούμε να το φτύνουμε από στόμα σε στόμα.
Θα ήταν όμορφο να έκανε τις ανθοσυνθέσεις η Χάνα.
Θα ήταν τιμή μου.
Συγγνώμη.
Πάντα ονειρευόμουν τον γάμο μου μια πιο ιδιωτική υπόθεση.
Προσωπικό, με οικογενειακή συμβολή.
Δεν καταλαβαίνω τι λες.
Λαίδη Ίζαμπελ, παρότι είμαι ο Βασιλιάς του Μπινγκ... Μόλις έφτιαξα το ένδυμα.
Φοβάμαι πως δεν είμαστε τόσο εύποροι όσο εσείς οι Μίνοους.
Θα τα πληρώσουμε όλα εμείς. Ως συνήθως.
Ζήτω!
Δεν είναι μόνο τα έξοδα.
Είναι η ημέρα του γάμου της Γκρέις.
Και θα είναι θαυμάσια, γιατί θα είναι εκεί όσοι αγαπώ.
Θα κάνουμε τον λαμπρό σας γάμο, λαίδη Ίζαμπελ.
Αλλά θα σερβίρουμε το μπάο μπινγκ του πατέρα μου ως επιδόρπιο.
Τι...
Πολύ καλά.
Δεν θα το μετανιώσετε, μυλαίδη.
Ξέρετε ότι τρώτε αποσμητικό χώρου;
Καθώς προχωρούσαμε,
ο Έντγκαρ πρόσφερε το οικογενειακό εξοχικό για το εργένικο πάρτι μου.
Πολύ χαίρομαι για σένα, καλή μου αδελφή.
Ομολογώ, είχα αρχίσει να φοβούμαι ότι δεν θα έβρισκες το κατάλληλο ταίρι.
Έχω στο ιστορικό μου κάκιστους πρώην, αλλά ήξερα πως ο Έντγκαρ θα διέφερε
από τη στιγμή που με πήγε ξαφνικά στο Άμστερνταμ για μεσημεριανό.
Τι ρομαντικό.
Αλλά, ασφαλώς, καθυστέρησε στη σύσκεψη, οπότε δεν τον είδα εκεί.
Δεν τον είδες;
Όχι, αλλά έκανα περίπατο στα κανάλια και ήταν πανέμορφα.
Και όταν επέστρεψα, ο Έντγκαρ επανόρθωσε
πηγαίνοντάς με για ιδιωτικό επιχειρηματικό δείπνο στη θαλαμηγό του.
Μα απεχθάνεσαι τα σκάφη. Ζαλίζεσαι φρικτά.
Ναι, ήμουν στο κρεβάτι για μέρες,
αλλά έστειλε τον προσωπικό του σεφ να μου φτιάξει σούπα!
- Δεν την έφερε ο ίδιος; - Όχι...
Γιατί έκλεινε μια ιδιαίτερα επικερδή συμφωνία κρυπτονομισμάτων,
στην οποία ανάλωσε πολύ χρόνο.
Μα, όπως και να έχει, μόλις παντρευτούμε όλα θα είναι ρόδινα.
Θαρρείς ο γάμος θα λύσει τα προβλήματα.
Αδελφή,
αξιώνω να πάψεις να προβάλλεις τον ατυχή γάμο με τον άξεστο Μπρετ στον δικό μου.
Δεν κάνω κάτι τέτοιο.
Μας μιλάς περί θυελλώδους ερωτοτροπίας, ωστόσο δεν υπάρχει μνηστήρας.
Γιατί είσαι τόσο βάναυση;
Διότι είσαι τόσο ερωτευμένη με την ιδέα του έρωτα,
που δεν βλέπεις ότι ο Έντγκαρ δεν σε κάνει ευτυχισμένη!
Στ' αλήθεια, τον αγαπάς καθόλου ή σε έχει τυφλώσει η κοινωνική του θέση;
Δεν είπα αυτό!
Το υπαινίχθηκες.
Απλώς ρώτησα αν ήσουν όντως ευτυχισμένη ή ένιωθες ότι θα έπρεπε να είσαι.
Κι είναι πολύ σκατένιο να ρωτάς κάτι τέτοιο στο εργένικο πάρτι μου.
Μα ανησυχούσα για σένα.
Σταμάτα ν' ανησυχείς!
Άσε με να κάνω τις επιλογές μου.
Το έκανα, και δες πού φτάσαμε!
Εντάξει.
Ζόι, εσύ, εγώ κι ο Ανίκ θα κάνουμε μια μικρή σύσκεψη στον διάδρομο.
Ναι, καλό αυτό.
- Επιστρέφουμε αμέσως. Μισό. - Εντάξει.
- Δεν εννοούσα αυτό. - Το ξέρω.
Δεν θα μείνεις. Είσαι πολύ φορτισμένη.
Δεν πάω πουθενά. Είναι η αδελφή μου.
Ισχύει. Είναι όντως.
Απλώς λέω ότι ίσως τα ταλέντα της είναι πιο χρήσιμα αλλού.
Μάλιστα.
Ναι. Βασικά, κι αυτό ισχύει. Γιατί, ξέρεις, ίσως...
Ενώ εμείς παίρνουμε καταθέσεις εκεί μέσα,
χρειαζόμαστε κάποιον εκεί έξω να ψάχνει για στοιχεία.
Εντάξει. Ξέρετε κάτι; Καλώς.
Θα κάνω τη δική μου έρευνα και θα βρω αληθινά τεκμήρια,
καλύτερα από οποιαδήποτε άλλα έχουν βρεθεί ποτέ.
Αυτό θα ήταν υπέροχο.
Νομίζω πως θύμωσε.
Αδελφές, έτσι;
Ναι. Απλώς προσπαθεί να με προστατεύσει.
Και όντως είμαι κρυουλιάρα. Οπότε, ναι.
Πραγματικά με τάραξε, όμως, στο εργένικο πάρτι μου.
Η Χάνα με παρηγόρησε, όμως.
Κλαις επειδή η αδελφή σου έχει δίκιο ή άδικο;
Δεν ξέρω.
Ο Έντγκαρ είναι πολύ απασχολημένος, μα...
ξέρω ότι θέλει να είναι μαζί μου.
Εσύ τι θέλεις;
Είχα πολύ χρόνο να το σκεφτώ,
γιατί δεν ξαναείδα τον Έντγκαρ μέχρι το σαββατοκύριακο του γάμου.
Σε βρήκα, ερημίτισσά μου.
Σε έψαχνα παντού. Έχουν αρχίσει να αφικνούνται οι καλεσμένοι.
Να τους υποδεχθούμε;
Θυμάσαι όταν πρωτοερωτευτήκαμε;
Που χορεύαμε στη βεράντα χωρίς θορύβους και περισπασμούς;
Ναι.
Έτσι θέλω να παντρευτούμε.
Στάσου. Υπονοείς να κλεφτούμε;
Η αδελφή μου έκανε έναν υπερπολυτελή γάμο.
Έγινε σε αδελφικό τάγμα, αλλά δεν υπολόγισαν έξοδα.
Κι ο γάμος αποδείχθηκε ολέθριος, γι' αυτό θέλω ο δικός μας γάμος να είναι για μας.
Δεν ακούγεται ρομαντικό;
Ω, Γκρέις, συμφωνώ. Το χειρότερο στον γάμο είναι οι καλεσμένοι.
Μα έχουν ήδη αρχίσει να καταφθάνουν κι όλα έχουν δρομολογηθεί.
Δεν γίνεται αλλαγή τώρα.
Υπόσχομαι, όμως, η σημερινή ημέρα να είναι για τους δυο μας.
Έχω κάτι για σένα.
Γαμήλιο δώρο;
Μυλαίδη μου.
Προγαμιαίο συμφωνητικό;
Ένας πάπυρος με περιορισμούς.
Αυτό είναι ακριβώς το αντίθετο απ' το ρομαντικό.
Μα αποσαφηνίζει οικονομικά ζητήματα, αφήνοντας μόνο την αγάπη.
Αφαιρούμε τους καρχαρίες κι απομένουμε μόνο εμείς, τα ψαράκια.
Μου αρέσουν τα χωρατά!
Να υπογράψω τη Δευτέρα;
Τότε, θα είναι ένα μεταγαμιαίο συμφωνητικό.
Όμως, πολύ καλά.
Δεν φαντάζομαι να αλλάξουν και πολλά έως τη Δευτέρα.
"Αρνήθηκε να υπογράψει προγαμιαίο..."
Δεν αρνήθηκα... Μπορείτε να μη γράψετε "αρνήθηκε";
Γιατί θα το υπέγραφα τη Δευτέρα, αν ο Έντγκαρ δεν...
Απλώς είχα ταραχτεί, εντάξει;
Και δικαίως. Έπρεπε απλώς να κλεφτούμε.
Γιατί το δείπνο της γαμήλιας πρόβας ήταν γεμάτο περισπασμούς και ανοησίες.
Από δύστροπη, η Ίζαμπελ είχε γίνει κυριολεκτικά φρικτή.
Δεν μπορούμε να το δεχτούμε αυτό! Γκέιλ; Ποια είναι η Γκέιλ;
Μητέρα, τι συμβαίνει;
Είτε δεν ξέρει το όνομά σου είτε έχει επιλέξει να το αμαυρώσει.
ΟΙ ΓΑΜΟΙ ΤΟΥ ΕΝΤΓΚΑΡ & ΤΗΣ ΓΚΕΪΛ
Γκέιλ. Ξανά.
Μητέρα, πώς μπορέσατε;
Δες που ταράχτηκαν όλοι.
Γκέιλ, Γκρέις. Είναι χαρτί για να σκουπίζεις το απρόσεκτο στόμα σου!
Μπορεί να είναι πλούσια, αλλά σίγουρα είναι φτωχή σε τρόπους.
Ζητώ συγγνώμη.
Προ δεκαπενθήμερου, ήπιε ένα ενεργειακό ποτό
και έκτοτε δεν είναι ο εαυτός της. Θα ζητήσω να την εξετάσει ο δρ Σούλκιντ.
Έχει παλαβώσει.
Ναι.
Τότε ξαφνικά, ήρθα αντιμέτωπη με έναν παλιό μνηστήρα.
- Χάρηκα πολύ που σας είδα. - Δεσποινίς Γκρέις.
Είστε εξίσου γοητευτική με την ημέρα που...
Την ημέρα που μου ραγίσατε την καρδιά.
Τράβις. Ήρθατε τελικά;
Θυμάμαι με μεγάλη συμπάθεια τον χρόνο μας μαζί.
Ξέρετε... Βασικά...
Κάλεσα όλους τους πρώην μνηστήρες μου από ευγένεια.
Ομολογώ ότι πίστεψα πως θα το αντιλαμβανόσασταν.
Το έχω αντιληφθεί.
Μπιπ.
Και ο Σεμπάστιαν αποκάλυψε το γαμήλιο δώρο του Έντγκαρ.
Ο χαβαλεθείος Γιουλίσις!
Χαιρετώ τους γλεντοκόπους!
Χαβαλεθείε Γιουλίσις!
Όσο απουσίαζα και οργάνωνες τον γάμο, αυτόν αναζητούσα.
Ήξερα πόσα σήμαινε για σένα να τον έχεις εδώ.
Δηλαδή, θύμωσες για τον χαβαλεθείο;
- Όχι. - Δεν ήταν καλό αυτό που έκανε;
Όχι, ήταν πολύ γλυκό. Απλώς θα προτιμούσα να είχαμε περάσει εκείνο τον χρόνο μαζί.
- Δολοφόνος! - Θεέ μου!
Ο δολοφόνος πάντα επιστρέφει στον τόπο του εγκλήματος.
Κι εσύ είσαι στον τόπο, Τράβις.
Γαμώτο! Αυτό δείχνει κακό.
Τέλος πάντων. Πάω μέσα να συλλέξω ενδείξεις.
Γουστάρω τσαγανό.
Το αναγνωρίζω γιατί το έχω κι εγώ.
Θα με θες εκεί μέσα, πίστεψέ με. Δεν ιδρώνει το αφτί μου.
- Έχεις άλλα γάντια; - Στην ντουλάπα του σκι.
Για τη συνέχεια, να ξέρετε ότι ο Έντγκαρ ήταν υποστηρικτής του βιοχακαρίσματος.
Σκόπευε να ζήσει μέχρι τα 140
και μετά να ανεβάσει την πηγή της ζωής του στο cloud ή κάτι τέτοιο.
Τα ζωτικά μου σημεία αυξήθηκαν. Πρέπει να πλαγιάσω.
Μα δεν τελείωσε το πάρτι!
Είναι ο γάμος μας.
Συνεπώς, θα περάσουμε το υπόλοιπο της ζωής μας μαζί.
Μα θέλω να είναι όσο το δυνατόν μεγαλύτερη
και αυτό θα το διασφαλίσω μέσω της Ρυθμισμένης Σταθερότητας Ύπνου.
Χρειάζομαι ανάπαυλα. Σαν μια κουκουβάγια ή ένα μπλέντερ.
Είδες; Οι παρομοιώσεις μου ήδη αλλοιώνονται.
Καληνύχτα, αγάπη μου.
Στο εργένικο πάρτι μου, η Ζόι ρώτησε αν ήμουν ευτυχισμένη.
Το πρωί του γάμου πια, δεν ήμουν σίγουρη.
Σου έχω ένα δώρο.
Αυτή η φουρκέτα έχει φορεθεί από κάθε νύφη Μίνοους από τον Εμφύλιο και μετά.
Περιμένω να τη φορέσεις.
- Είναι απαίσια. - Είναι ανεκτίμητη.
- Γκρέις, δεν είσαι υποχρεωμένη. - Είναι.
- Δεν είναι... - Θα τη φορέσω.
Το συμφωνητικό.
Γιατί δεν το έχεις υπογράψει; Θα το κάνεις προτού παντρευτείς τον γιο μου.
Στάσου. Τι είναι αυτό;
Κάποιου είδους ψυχαγωγικό ναρκωτικό μέσα στο σπίτι μου;
Άντερολ είναι. Διεγερτικό.
Μπορώ να πάρω ένα;
Φυσικά.
Τι παράξενη και φρικτή γυναίκα.
Τι;
Τίποτα.
Ας βάλουμε αυτήν την ανεκτίμητη φουρκέτα στο κεφάλι σου,
ώστε να γίνεις κι εσύ μία Μίνοους.
- Δεν συμφωνείς να τον παντρευτώ. - Δεν είπα αυτό.
- Μα θες να το πεις. - Όχι βέβαια.
Εμπρός. Πες το.
Πες μου πώς νιώθεις πραγματικά.
Καλώς! Πιστεύω πως δεν πρέπει να τον παντρευτείς.
Είδες; Το ήξερα.
"Αν"! Αν δεν σε κάνει εκστατικά, απερίγραπτα ευτυχισμένη.
Ξέρεις τι βλέπω εγώ;
Είναι τεχνολάτρης, ενώ εσύ αντιπαθείς οτιδήποτε φτιάχτηκε μετά το 1985.
Έχει παιδικό ωράριο ύπνου, ενώ εσύ είσαι νυχτοπούλι.
Κι έμαθα ότι έκλεισες την αντικερί σου. Μα την αγαπάς την αντικερί σου.
Προσωρινά. Μόνο μέχρι μετά τον γάμο.
Φοβάμαι πως έχεις κάνει τη ζωή σου κομμάτι της δικής του, ενώ εκείνος όχι.
Και...
θέλω πολύ περισσότερα απ' αυτό για σένα.
Ήμουν πολύ ταραγμένη.
Φοβόμουν πως η Ζόι είχε δίκιο για μένα. Για τον Έντγκαρ.
Και τότε μας έβαλες το κουτί όρκων.
Δεν είναι όμορφα; Τα δυο κεφάλια μας σε ένα κουτί.
"Πολυαγαπημένη Γκρέις.
- Ταίριαξες τόσο τέλεια στη ζωή μου..." - Όχι...
Τι κάνεις;
Στο πρώτο μας ραντεβού, μου είπες ότι σου έβγαλα κάτι από μέσα σου.
Δεν ξέρω αν όντως το έχω κάνει.
Μα το θέλω. Απεγνωσμένα.
Μη διαβάζεις, λοιπόν. Μόνο πες μου πώς νιώθεις.
Από καρδιάς.
Γκρέις. Ξέρω ότι κάνω τα πράγματα με συγκεκριμένο τρόπο.
Είμαι παράξενος.
Μα πίστευα ότι θα περνούσα τα ξεμωράματά μου με μόνη συντροφιά τα σταυρόλεξα.
Μα τώρα εσύ είσαι το μόνο σταυρόλεξο που θέλω να λύσω.
Με κάνεις να θέλω να αλλάξω.
Δεν ξέρω αν ήταν ακριβώς αυτό που ήθελα να ακούσω,
αλλά για τον Έντγκαρ ήταν σωστός Σαίξπηρ.
Θεέ μου, λατρεύω αυτό το κουτί.
Έντγκαρ.
Να βγω κι εγώ μια πόζα.
Κυρία Μίνοους.
Τι μουσική θα συνοδεύει τον πρώτο σας χορό;
Ξέρουμε κι οι δυο ότι ο Έντγκαρ δεν χορεύει μπροστά σε κόσμο.
Μα είναι παράδοση.
Ένα ιερό μυστήριο.
Αυτά είναι πολύ σημαντικά.
Δεν επιθυμείτε έναν πρώτο χορό;
Όχι, πράγματι τον επιθυμώ.
Τότε, πρέπει να τον έχετε.
Θα ήθελα να χορέψουμε τον πρώτο μας χορό ως ανδρόγυνο.
Μα θα ένιωθα ιδιαιτέρως άβολα.
Είπες ότι σε κάνω να θέλεις να αλλάξεις.
Λοιπόν, αυτό είναι το πρώτο μου αίτημα.
Και είναι τόσο σημαντικό για σένα;
Πολύ καλά. Θα χορέψουμε.
- Με το κουτί όρκων; - Χωρίς κουτί.
Κοίταζε μόνο εμένα, εντάξει;
Κανείς δεν έχει σημασία. Είμαστε μόνοι.
Αριστερό μπροστά, δεξί μπροστά, στο πλάι.
Η Ροξάνα. Πρέπει να φύγω.
Θαρρώ ξέρω αυτόν τον χορό.
Ακολούθησέ με. Μ' αρέσει να χορεύω γρήγορα.
Ένιωθα τόσο ταπεινωμένη.
Μα, ευτυχώς, σε κάποια προηγούμενη ζωή, ο χαβαλεθείος ήταν επαγγελματίας χορευτής.
Πραγματικά είναι πεσμένος εκεί πέρα μη ζωντανός.
Μου έρχονται αναλαμπές από τότε που βρήκα τη γιαγιάκα μου.
Μην αγγίζεις τίποτα. Είναι τόπος εγκλήματος.
Βοήθα με να τον γυρίσω.
Το πτώμα; Τον νεκρό;
Δεν μπορούμε να ψάξουμε τις τσέπες του αν είναι μπρούμυτα.
Σύνελθε, λοιπόν.
- Ένα. - Για τη γιαγιάκα.
- Δύο. Τρία. - Ένα, δύο, τρία.
Σταμάτα!
Τον κοίταξα στα μάτια!
Τώρα θα...
Όχι, μην τον αγγίζεις! Τι...
Θα το βουλώσεις να με βοηθήσεις;
Κινητό. Εντάξει, μέντες για την ανάσα.
Θεέ μου. Βούτυρο κακάο.
- Συνταγή για Άντερολ. - Έλα τώρα!
Τι είναι αυτό;
Μοιάζει με μανικετόκουμπο, αλλά είναι μόνο ένα.
Κι ήδη φοράει μανικετόκουμπα, οπότε...
Κάτσε, ένα έξυπνο ρολόι.
Αυτά καταγράφουν τον σφυγμό σου, έτσι;
- Ναι. - Αν ξεκλειδώσουμε το κινητό,
ίσως μάθουμε την ώρα θανάτου.
Είμαι πολύ μπροστά.
Και... Γαμώτο!
Μας κλείδωσε απ' έξω. Πρέπει να περιμένουμε κάνα πεντάλεπτο.
Τράβις.
- Η αναγνώριση προσώπου. - Μα του έκλεισες τα μάτια.
Πρέπει να τα ανοίξουμε πάλι.
Όταν γύρισε ο Έντγκαρ, τον ρώτησες πού πήγε τρέχοντας;
Όχι. Σίγουρα θα είχε κάποια επιχειρηματική συνάντηση.
Απλώς θύμωσα που με παράτησε. Ξανά.
Και τότε, στις 21:50, σαν ρομποτάκι...
Αγαπητή μου, το πρόγραμμά μου απαιτεί να αποσυρθώ για απόψε.
Το περίμενα αυτό, αλλά είναι η βραδιά του γάμου μας.
Πρέπει να την περάσουμε μαζί.
Γι' αυτό, σου έχω μια πρόταση.
Άντερολ;
Έλα τώρα, μικρή και ανόητη εξαρτημένη!
- Δεν παίρνω φάρμακα. - Θυμάσαι την Πρωτοχρονιά;
Σου έδωσα ένα και περάσαμε υπέροχα!
Ξαγρύπνησα ως τις 05:00 κι έπαιζα επιτραπέζιο για δύο μόνος μου.
Και η ευγενής άμιλλα ήταν φρικιαστική. Ποτέ ξανά.
Μπορώ να έχω την προσοχή σας;
Ήρθε η ώρα για το μεγάλο φινάλε της βραδιάς,
κατά το οποίο επιστρέφετε με τα αμάξια σας πίσω στα σπίτια σας.
Γυρίστε στα σπίτια σας, παρακαλώ.
Όσοι από εσάς μένετε εδώ, άφτερ πάρτι στη βιβλιοθήκη!
Τι ζητωκραυγάζετε εσείς; Δεν είστε καλεσμένοι.
Πολυαγαπημένε, δεν γίνεται να μην πάμε στο δικό μας άφτερ πάρτι. Άλλο ένα ποτό;
Πολύ καλά. Άλλο ένα ποτό. Και μετά, ύπνος.
Θαυμάσια!
Γεια σας. Ένα ροζέ, παρακαλώ.
- Και ένα ουίσκι για τον σύζυγό μου. - Φυσικά.
Δώσ' το σ' εμένα!
Μα εγώ ήθελα περισσότερα από ένα ποτό.
Ήθελα να είμαστε μαζί και να ξέρω ότι θα είμαστε καλά.
Κι ο Έντγκαρ είπε ότι ήθελε να αλλάξει, οπότε...
Δεν είμαι υπερήφανη γι' αυτό, αλλά...
- Το έριξες στο ποτό του. - Άντερολ έβαλα. Όχι δηλητήριο.
Το οποίο είχε ξαναπάρει και δεν έπαθε τίποτα, οπότε...
Όλα έμοιαζαν μια χαρά. Μέχρι κι η Ίζαμπελ ήταν ψιλοκαλή μαζί μου.
Καλώς ήρθες στην οικογένεια. Αφού έτσι έτυχε.
Σ' ευχαριστώ.
Ξέρω τι έχεις κάνει. Και δεν θα σε αφήσω να το κάνεις στην Γκρέις!
- Θα πεθάνεις απόψε! - Θεέ μου.
Τράβις!
Όχι. Ας σοβαρευτούμε.
Είστε όλοι δαίμονες.
Όλοι σας ανεξαιρέτως είστε δαίμονες.
Είστε δαίμονες.
- Δαίμονες, πείτε "Τι;" - Τι;
"Τι"; Αίσχος!
- Ο Κέρβερος στις πύλες της κόλασης. - Αγάπη μου.
Είστε όλοι δαίμονες!
Είστε όλοι ένα μάτσο δαίμονες!
Δεν είναι η κόλαση,
- γιατί εσύ είσαι άγγελος, γαμώτο! - Ναι.
Δεν ξέρω πώς μέθυσε τόσο, αλλά έπρεπε να πάει να ξαπλώσει.
Πέρασε η ώρα, έτσι;
Ήρθε η ώρα να σας καληνυχτίσουμε όλους.
- Γλυκέ μου. - Καληνύχτα.
Δεν είμαι στενοχωρημένος, σας δούλευα! Μαλάκες!
Χαριτωμένο ζευγάρι, έτσι;
Δεν είμαι των παραδόσεων,
αλλά πρέπει να με πάρεις στα χέρια για να μπούμε στο δωμάτιο.
Δεν είμαι πρόστυχος.
Μπάο μπινγκ!
Σ' αγαπώ.
Ροξάνα.
Έτσι, κοιμήθηκα με το νυφικό μου. Όχι ότι κοιμήθηκα ιδιαίτερα.
Και το επόμενο πρωί...
Έντγκαρ, ειδοποίηση.
Όσο χανγκόβερ κι αν έχεις, σίγουρα τ' ακούς!
Τι θα γίνει με τα βιοτέτοια σου; Πρέπει να ξυπνήσεις!
Έντγκαρ;
Αυτά θυμάμαι μόνο.
Γιατί ήρθε πρώτος ο Τράβις; Δεν έμενε στο ξενοδοχείο;
Δεν ξέρω.
Σ' ευχαριστώ που ήσουν τόσο ειλικρινής, Γκρέις. Έχουμε όσα χρειαζόμαστε.
Λοιπόν; Τη σκαπουλάρει, έτσι;
Του έδωσε Άντερολ. Αυτό σε κρατά ξύπνιο, δεν σε πεθαίνει.
Ή έβαλε κάτι άλλο στο ποτό του και μας είπε ψέματα για το Άντερολ.
Πρέπει να μάθουμε τι τον σκότωσε τελικά.
Ίσως πρέπει να μιλήσουμε με τον πρώην που είπε στον Έντγκαρ ότι θα πέθαινε.
- Αναγουλιάζω. Δεν θέλω να ξεράσω. - Πιο κοντά.
- Πιο κοντά στο πρόσωπο. - Θα ξεράσω πάνω του.
Τι σκατά;
Γεια σας, παιδιά.
Προσπαθούσαμε να καταλάβουμε την ώρα...
- Τράβις; - Πιάνω το κεφάλι του.
Προσπαθούσαμε να καταλάβουμε την ώρα θανάτου
- με την εφαρμογή στο κινητό του. - Ναι.
Αν μπορούσαμε...
να μάθουμε αυτό, ίσως μας έλεγε πότε έπαθε ανακοπή.
- Είναι τόπος εγκλήματος. - Ακριβώς.
Οπότε, μόλις τελειώσετε ό,τι κάνετε, ξαναβάλτε το πτώμα όπως το βρήκατε.
- Τι; - Τι με νοιάζει εμένα;
Δεν είμαι μπάτσος πια.
Μα ξέρω να διακρίνω έναν ύποπτο.
Δεν κάναμε τίποτα. Προσπαθούσαμε να βοηθήσουμε.
Μάθαμε ότι είχατε ένα καβγαδάκι με τον Έντγκαρ.
Όχι. Και τον γνώριζα ελάχιστα.
ΚΟΡΥΦΑΙΟΙ ΕΠΕΝΔΥΤΕΣ ΝΟΜΙΣΜΑ ΒΟΥΚΕΦΑΛΑΣ
Μπορώ να εξηγήσω.
Αλήθεια;
Υποτιτλισμός: Εύα Τανταλίδου